คือหนูกับเพื่อนมีการเสพยาไอซ์ แล้ววันถัดมาหนูมีอาการคอบวม ต่อมน้ำเหลืองโต เกี่ยวกันมั้ยค่ะ...
สวัสดีค่ะ ยาไอซ์เป็นยาในกลุ่มแอมเฟตามีน เป็นอนุพันธ์หนึ่งของยาบ้า ยาไอซ์จะเป็นรูปผลึกใสคล้ายน้ำแข็ง ซึ่งมีความบริสุทธิ์มากกว่ายาบ้า ดังนั้นความรุนแรงหรือฤทธิ์ของมันมักจะแรงกว่ายาบ้าทั่วไป การออกฤทธิ์คือการกระตุ้นระบบประสาทอัตโนมัติ ซึ่งอาจมีผลเสียต่อร่างกายในหลายๆระบบเช่น-เกิดการกระตุ้นระบบประสาทอัตโนมัติในร่างกายที่มากเกินไป ทำให้หัวใจต้องทำงานหนักขึ้น ทำให้มีอาการใจสั่น เจ็บแน่นอก ความดันโลหิตสูง-ชักหรือหมดสติ-ระบบย่อยอาหารและการขับถ่ายทำงานได้แย่ลง-การควบคุมอารมณ์ผิดปกติ มีหูแว่ว ภาพหลอน หวาดระแวง ความคิดความจำแย่ลง มีพฤติกรรมก้าวร้าว ไม่นอน บางคนอาจมีอาการหลอน อยากฆ่าตัวตายตามมาได้อาการคอบวม ต่อมน้ำเหลืองโตไม่ได้เป็นผลโดยตรงจากยาไอซ์ค่ะแต่อย่างไรก็ตามยาไอซ์เป็นสารเสพติดที่มีอันตรายมาก ดังกล่าวไป ดังนั้นแนะนำไม่ให้ใช้อย่างเด็ดขาด ถ้าอยากจะเลิกหรือเข้ารับการบำบัด ควรปรึกษาจิตแพทย์ ซึ่งอาจมีการบำบัดทั้งการใช้ยาช่วยหรือการทำจิตบำบัดค่ะ